CELEX: 32018D0703
Language: sk
Date: 2018-05-08 00:00:00
Title: Vykonávacie rozhodnutie Komisie (EÚ) 2018/703 z 8. mája 2018 o súlade jednotkovej sadzby pre zóny spoplatňovania vo Švajčiarsku v rokoch 2015, 2016 a 2018 podľa článku 17 vykonávacieho nariadenia (EÚ) č. 391/2013 [oznámené pod číslom C(2018) 2726] (Text s významom pre EHP )

14.5.2018   
            
            
               SK
            
            
               Úradný vestník Európskej únie
            
            
               L 118/16
            
         VYKONÁVACIE ROZHODNUTIE KOMISIE (EÚ) 2018/703
   z 8. mája 2018
   o súlade jednotkovej sadzby pre zóny spoplatňovania vo Švajčiarsku v rokoch 2015, 2016 a 2018 podľa článku 17 vykonávacieho nariadenia (EÚ) č. 391/2013
   
      
         [oznámené pod číslom C(2018) 2726]
      
   
   (Iba nemecké, francúzske a talianske znenie je autentické)
   (Text s významom pre EHP)
   EURÓPSKA KOMISIA,
   so zreteľom na Dohodu o leteckej doprave medzi Európskym spoločenstvom a Švajčiarskou konfederáciou (ďalej len „dohoda“) (1),
   so zreteľom na nariadenie Európskeho parlamentu a Rady (ES) č. 550/2004 z 10. marca 2004 o poskytovaní letových navigačných služieb v jednotnom európskom nebi (nariadenie o poskytovaní služieb) (2), a najmä na jeho článok 16 ods. 1, a na vykonávacie nariadenie Komisie (EÚ) č. 391/2013 z 3. mája 2013, ktorým sa stanovuje spoločný systém spoplatňovania leteckých navigačných služieb (3), a najmä na jeho článok 17 ods. 1 písm. d),
   keďže:
   
               (1)
            
            
               Vykonávacím nariadením (EÚ) č. 391/2013 sa stanovuje spoločný systém spoplatňovania leteckých navigačných služieb. Spoločný systém spoplatňovania je neoddeliteľnou súčasťou dosahovania cieľov systému výkonnosti, ako sa stanovuje v článku 11 nariadenia Európskeho parlamentu a Rady (ES) č. 549/2004 (4) a vo vykonávacom nariadení Komisie (EÚ) č. 390/2013 (5).
            
         
               (2)
            
            
               Vykonávacím rozhodnutím Komisie 2014/132/EÚ (6) sa určujú celoúniové výkonnostné ciele vrátane cieľa nákladovej efektívnosti pre traťové letecké navigačné služby vyjadrené v stanovených jednotkových nákladoch na poskytovanie uvedených služieb za druhé referenčné obdobie rokov 2015 až 2019 vrátane.
            
         
               (3)
            
            
               Podľa ustanovení článku 17 ods. 1 písmen b) a c) vykonávacieho nariadenia (EÚ) č. 391/2013 musí Komisia posúdiť jednotkové sadzby pre zóny spoplatňovania na rok 2015, ktoré členské štáty predložili Komisii do 1. júna 2014, ako aj jednotkové sadzby pre zóny spoplatňovania na rok 2016 predložené Komisii do 1. júna 2015 na základe požiadaviek článku 9 ods. 1 a 2 uvedeného nariadenia. Uvedené posúdenie sa týka súladu daných jednotkových sadzieb s vykonávacími nariadeniami (EÚ) č. 390/2013 a (EÚ) č. 391/2013.
            
         
               (4)
            
            
               Komisia vykonala posúdenie jednotkových sadzieb za pomoci oddelenia pre preskúmanie výkonnosti a ústredného úradu pre traťové poplatky Eurocontrolu s použitím údajov a doplňujúcich informácií, ktoré jej členské štáty a Švajčiarsko poskytli do 1. novembra 2017.
            
         
               (5)
            
            
               Zistilo sa, že ciele výkonnosti FABEC nie sú v súlade s cieľmi výkonnosti pre celú EÚ, a preto bolo vykonávacím rozhodnutím Komisie (EÚ) 2016/421 (7) stanovené, že jednotkové sadzby pre zóny spoplatňovania vo Švajčiarsku na roky 2015 a 2016 sú nevyhovujúce.
            
         
               (6)
            
            
               Švajčiarsko predložilo 30. januára 2017 revidované ciele výkonnosti, ktoré sa týkajú funkčného bloku vzdušného priestoru (FABEC) a vychádzajú z prípadných požadovaných nápravných opatrení vrátane kľúčovej oblasti výkonnosti, ktorou je nákladová efektívnosť v druhom referenčnom období. Na základe toho môže Komisia v zmysle vykonávacieho rozhodnutia Komisie (EÚ) 2017/552 (8) konštatovať, že tieto ciele sú v súlade s cieľmi výkonnosti, ktoré platia pre celú Úniu. Vykonávacie rozhodnutie (EÚ) 2016/421 by sa preto malo zrušiť.
            
         
               (7)
            
            
               Na základe uvedeného posúdenia jednotkových sadzieb, ako aj súladu s cieľmi výkonnosti FABEC Komisia v súlade s článkom 17 ods. 1 písm. d) vykonávacieho nariadenia (EÚ) č. 391/2013 zistila, že jednotkové sadzby pre traťové zóny spoplatňovania v rokoch 2015, 2016 a 2018, ktoré predložilo Švajčiarsko, sú v súlade s vykonávacími nariadeniami (EÚ) č. 390/2013 a (EÚ) č. 391/2013.
            
         
               (8)
            
            
               Zistením ani oznámením o súlade jednotkových sadzieb pre zóny spoplatňovania s vykonávacími nariadeniami (EÚ) č. 390/2013 a (EÚ) č. 391/2013 nie je dotknutý článok 16 nariadenia (ES) č. 550/2004.
            
         
               (9)
            
            
               V súlade s posledným pododsekom článku 17 ods. 1 sa jednotkové sadzby stanovujú v národnej mene. Jednotkové sadzby uvedené v tomto rozhodnutí sa preto uvádzajú vo švajčiarskych frankoch.
            
         
               (10)
            
            
               Komisia toto rozhodnutie so Švajčiarskom konzultovala v súlade s článkom 19 ods. 2 dohody,
            
         PRIJALA TOTO ROZHODNUTIE:
   Článok 1
   Jednotková sadzba 118,97 v roku 2015, jednotková sadzba 113,69 v roku 2016 a jednotková sadzba 113,00 v roku 2018 pre traťovú zónu spoplatňovania vo Švajčiarsku sú v súlade s vykonávacími nariadeniami (EÚ) č. 390/2013 a (EÚ) č. 391/2013.
   Článok 2
   Vykonávacie rozhodnutie (EÚ) 2016/421 sa zrušuje.
   Článok 3
   Toto rozhodnutie je určené Švajčiarskej konfederácii.
   
      V Bruseli 8. mája 2018
      
         
            Za Komisiu
         
         Violeta BULC
         
            členka Komisie
         
      
   
   
      (1)  Ú. v. ES L 114, 30.4.2002, s. 73.
   
      (2)  Ú. v. EÚ L 96, 31.3.2004, s. 10.
   
      (3)  Ú. v. EÚ L 128, 9.5.2013, s. 31.
   
      (4)  Nariadenie Európskeho parlamentu a Rady (ES) č. 549/2004 z 10. marca 2004, ktorým sa stanovuje rámec na vytvorenie jednotného európskeho neba (rámcové nariadenie) (Ú. v. EÚ L 196, 31.3.2004, s. 1).
   
      (5)  Vykonávacie nariadenie Komisie (EÚ) č. 390/2013 z 3. mája 2013, ktorým sa stanovuje systém výkonnosti leteckých navigačných služieb a sieťových funkcií (Ú. v. EÚ L 128, 9.5.2013, s. 1).
   
      (6)  Vykonávacie rozhodnutie Komisie 2014/132/EÚ z 11. marca 2014, ktorým sa stanovujú celoúniové výkonnostné ciele pre sieť manažmentu letovej prevádzky a varovné prahy na druhé referenčné obdobie v rokoch 2015 až 2019 (Ú. v. EÚ L 71, 12.3.2014, s. 20).
   
      (7)  Vykonávacie rozhodnutie Komisie (EÚ) 2016/421 z 18. marca 2016 o nesúlade jednotkových sadzieb pre zóny spoplatňovania vo Švajčiarsku na roky 2015 a 2016 podľa článku 17 vykonávacieho nariadenia (EÚ) č. 391/2013 (Ú. v. EÚ L 75, 22.3.2016, s. 66).
   
      (8)  Vykonávacie rozhodnutie Komisie (EÚ) 2017/552 z 22. marca 2017 o súlade cieľov v kľúčových oblastiach výkonnosti zameraných na kapacitu a nákladovú efektívnosť zahrnutých do revidovaného plánu funkčných blokov vzdušného priestoru, ktorý v súlade s nariadením (ES) č. 549/2004 predložilo Švajčiarsko, s výkonnostnými cieľmi pre celú Úniu na druhé referenčné obdobie (Ú. v. EÚ L 79, 24.3.2017, s. 8).